Simon keskuskenttä

Simon keskuskenttä on monikäyttöinen urheilukenttä Asemakylällä Simon kunnassa. Kenttä sijaitsee Simojoen rannalla, valtatie 4:n ja Oulu–Tornio-radan välissä. Kenttä on hiekkatekonurmella päällystetty. Kentän rautatien puoleisessa päädyssä sijaitsevat kentän parkkipaikat sekä huoltorakennukset. Vastakkaisessa päädyssä sijaitsee kentän keskusrakennus ja Simon Kesätori. Tekonurmea kiertää 350 metrin pituinen juoksurata. Kenttä on Simon Kirin kotikenttä.

Uudistaminen 
Kentällä käynnistettiin kesällä 2016 uudistamisprosessi, missä katsomoja korjataan, lasten leikkialue rakennetaan, parkkipaikkoja lisätään, Simon Kesätorin päärakennus siirretään, sähköinen tulostaulu pystytetään, bussipysäkki rakennetaan ja rakennuksia korjataan. Uudistamisen taustalla on Simon Kirin paluu pesäpallon Suomensarjaan. Uudistus toteutetaan vuosina 2016–2018.

Lähteet 
 http://www.simo.fi/?g=etusivu&pid=273&cg=208&sg=273
 http://simonkiri.sporttisaitti.com/pesapallo/

Suomen urheilukentät
Simon rakennukset ja rakennelmat
Simon urheilu